
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 5T/69/2024 8724011268 18. 03. 2025 JUDr. Pavol Roth ECLI:SK:OSPP:2025:8724011268.2
Opravné uznesenie Okresný súd Poprad, samosudca JUDr. Pavol Roth, v trestnej veci obv. A. A., nar. X.X.XXXX v B., trvale bytom C. XXX, D. B., pre prečin porušovania domovej slobody podľa § 194 ods. 1 Trestného zákona a iné , o oprave pisárskych chýb a zrejmých nesprávností, takto rozhodol: Podľa § 174 ods. 1 Trestného poriadku, s použitím § 357 Trestného poriadku o p r a v u j e pisársku chybu v písomnom vyhotovení trestného rozkazu Okresného súdu Poprad č.k.: 5T/69/2024-139 zo dňa 5.2.2025 tak, že vo výroku o vine namiesto nesprávne uvedeného § 294 ods. 1 Trestného zákona má byť správne uvedené § 194 ods. 1 Trestného zákona. odôvodnenie: Citovaným trestným rozkazom Okresného súdu Poprad súd uznal obvinenú A. A. za vinnú z trestnej činnosti, pre ktorú na ňu prokurátor Okresnej prokuratúry Kežmarok podal obžalobu Pv 287/24 zo dňa 14.11.2024 (pre prečin porušovania domovej slobody podľa § 194 ods. 1 Trestného zákona), za čo jej súd uložil trest odňatia slobody vo výmere 6 mesiacov, so zaradením výkonu do ústavu na výkon trestu s minimálnym stupňom stráženia. Po vyhotovení a expedovaní trestného rozkazu súd zistil, že jeho písomné vyhotovenie obsahuje pisársku chybu spojenú s paragrafovým označením trestnej činnosti, z ktorej súd obvinenú uznal vinnou, keď išlo o prečin porušovania domovej slobody podľa § 194 ods. 1 Trestného zákona, účinného od 6.8.2024, pričom súd nesprávne uviedol § 294 ods. 1 Trestného zákona, účinného od 6.8.2024. Podľa § 174 ods. 1 Trestného poriadku (v nadväznosti na § 357 Trestného poriadku), predseda senátu môže osobitným uznesením kedykoľvek opraviť pisárske chyby a iné zrejmé nesprávnosti, ku ktorým došlo pri vyhotovení trestného rozkazu a v jeho rovnopisoch tak, aby vyhotovenie bolo v úplnej zhode s obsahom trestného rozkazu, ako bol vyhlásený. Opravu môže nariadiť aj súd vyššieho stupňa. Podľa § 175 Tr. poriadku (v nadväznosti na § 357 Trestného poriadku), ak sa oprava vyhotovenia trestného rozkazu alebo oprava rovnopisu trestného rozkazu podstatne dotkla obsahu niektorého z výrokov trestného rozkazu, plynie prokurátorovi a osobe priamo dotknutej opraveným výrokom lehota na podanie odporu od doručenia rovnopisu uznesenia o oprave a ak bola proti uzneseniu o oprave podaná sťažnosť od doručenia rozhodnutia o sťažnosti. O tom treba osobu výrokom priamo dotknutú poučiť. Vzhľadom na vzniknutú nesprávnosť potom súd v súlade s citovaným ustanovením procesného predpisu rozhodol o oprave tak, ako to uviedol vo výroku tohto rozhodnutia s tým, že uvedená nesprávnosť nemá podstatný vplyv na vydaný trestný rozkaz, pretože sa jednalo len o pisársku chybu v nesprávnom vyjadrení paragrafového znenia trestného činu, z ktorého súd uznal obvinenú vinnou, pričom z nasledujúceho výroku o treste je zrejmé, že obvinenej bol tento trest ukladaný v zmysle ustanovenia § 194 ods. 1 Trestného zákona, účinného od 6.8.2024.
Poučenie: Proti tomuto uzneseniu je prípustná sťažnosť do 3 pracovných dní od jeho oznámenia prostredníctvom Okresného súdu Poprad na Krajský súd v Prešove.

